title: Provedbena uredba Vijeća (EU) 2018/774 od 28. svibnja 2018. o provedbi Uredbe (EU) br. 36/2012 o mjerama ograničavanja s obzirom na stanje u Siriji

text:
               29.5.2018

               HR

               Službeni list Europske unije

               L 131/1

         PROVEDBENA UREDBA VIJEĆA (EU) 2018/774
   od 28. svibnja 2018.
   o provedbi Uredbe (EU) br. 36/2012 o mjerama ograničavanja s obzirom na stanje u Siriji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (1), a posebno njezin članak 32. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. siječnja 2012. donijelo Uredbu (EU) br. 36/2012 o mjerama ograničavanja s obzirom na stanje u Siriji.

               (2)

               Na temelju preispitivanja mjera, unose za određene osobe, subjekte i tijela koji podliježu mjerama ograničavanja iz Priloga II. Uredbi (EU) br. 36/2012, trebalo bi ažurirati i izmijeniti.

               (3)

               Prilog II. Uredbi (EU) br. 36/2012 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog II. Uredbi (EU) br. 36/2012 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. svibnja 2018.

            Za Vijeće

            Predsjednica

         F. MOGHERINI

      (1)  SL L 16, 19.1.2012., str. 1.

      PRILOG
      Prilog II. Uredbi (EU) br. 36/2012 mijenja se kako slijedi:

                  I.

                  U dijelu A. („Osobe”) sljedeći unosi mijenjaju se kako slijedi:

                              Ime i prezime

                              Podaci o identitetu

                              Razlozi

                              Datum uvrštavanja na popis

                              „7.

                           Amjad (
                                 ) Abbas (
                                 ) (također poznat kao Al-Abbas)

                              Načelnik za političku sigurnost u Banyasu, uključen u provođenje nasilja nad prosvjednicima u Baidi.

                              9.5.2011.

                              8.

                           Rami (
                                 ) Makhlouf (
                                 )

                              Rođen: 10. srpnja 1969.;
                              mjesto rođenja: Damask;
                              putovnica br. 000098044,
                              broj izdavanja 002-03-0015187

                              Vodeći poslovni čovjek koji djeluje u Siriji s interesima u sektorima telekomunikacija, financijskih usluga, prijevoza i nekretnina; ima financijske interese u Syriatelu, vodećem operateru mobilne telefonije u Siriji, te u investicijskim fondovima Al Mashreq, Bena Properties i Cham Holding, i/ili drži vodeće i izvršne položaje u tim poduzećima.
                              Svojim poslovnim interesima financira i podupire sirijski režim.
                              Utjecajan je član obitelji Makhlouf i blisko je povezan s obitelji Assad; bratić predsjednika Bashara Al-Assada.

                              9.5.2011.

                              9.

                           Abd Al-Fatah (
                                 ) Qudsiyah (
                                 )

                              Rođen: 1953.;
                              mjesto rođenja: Hama;
                              diplomatska putovnica br. D0005788

                              Časnik s činom generala bojnika u sirijskim oružanim snagama, na položaju nakon svibnja 2011.
                              Zamjenik direktora nacionalnog sigurnosnog ureda stranke Ba'ath. Bivši načelnik sirijske vojne obavještajne službe. Sudjelovao u nasilnoj represiji nad civilnim stanovništvom u Siriji.

                              9.5.2011.

                              13.

                           Munzir (
                                 ) (također poznat kao Mundhir, Monzer) Jamil (
                                 ) Al-Assad (
                                 )

                              Datum rođenja: 1. ožujka 1961.;
                              mjesto rođenja: Kerdaha, pokrajina Latakija;
                              putovnice br. 86449 i br. 842781

                              Sudjelovao u nasilju nad civilnim stanovništvom kao pripadnik paravojske Shabiha.

                              9.5.2011.

                              19.

                           Iyad (
                                 ) (također poznat kao Eyad) Makhlouf (
                                 )

                              Datum rođenja: 21. siječnja 1973.;
                              mjesto rođenja: Damask;
                              putovnica br. N001820740

                              Član obitelji Makhlouf; sin Mohammeda Makhloufa, brat Hafeza i Ramija te brat Ihaba Makhloufa; bratić predsjednika Bashara Al-Assada.
                              Član sirijskih sigurnosnih i obavještajnih službi, na položaju nakon svibnja 2011.
                              Dužnosnik opće obavještajne službe (GID), sudjelovao u nasilju protiv civilnog stanovništva u Siriji.

                              23.5.2011.

                              23.

                           Zoulhima (
                                 ) (također poznat kao Zu al-Himma) Chaliche (
                                 ) (također poznat kao Shalish, Shaleesh) (također poznat kao Dhu al-Himma Shalish)

                              Rođen: 1951. ili 1946. ili 1956.;
                              mjesto rođenja: Kerdaha

                              Dužnosnik sirijskih sigurnosnih i obavještajnih službi, na položaju nakon svibnja 2011.; Bivši načelnik službe za sigurnost predsjednika.
                              Član sirijskih oružanih snaga s činom generala bojnika, na položaju nakon svibnja 2011.
                              Sudjelovao u nasilju protiv prosvjednika.
                              Član obitelji Assad: bratić predsjednika Bashara Al-Assada.

                              23.6.2011.

                              26.

                           General bojnik Qasem (
                                 ) Soleimani (
                                 ) (također poznat kao Qasim Soleimany; Qasim Soleimani; Qasem Sulaimani; Qasim Sulaimani; Qasim Sulaymani; Qasem Sulaymani; Kasim Soleimani; Kasim Sulaimani; Kasim Sulaymani; Haj Qasem; Haji Qassem; Sarder Soleimani)

                              Datum rođenja: 11. ožujka 1957.;
                              mjesto rođenja: Qom, Iran (Islamska Republika);
                              putovnica br. 008827, izdana u Iranu

                              Zapovjednik Iranske revolucionarne garde, IRGC – Qods, uključen u osiguranje opreme i potpore sirijskom režimu pri suzbijanju prosvjeda u Siriji.

                              23.6.2011.

                              27.

                           Hossein (
                                 ) Taeb (
                                 ) (također Taeb, Hassan; također Taeb, Hosein; također Taeb, Hossein; također Taeb, Hussayn; također Hojjatoleslam Hossein Ta'eb)

                              Rođen 1963.
                              u Teheranu, Iran.

                              Zamjenik zapovjednika za obavještajnu službu Iranske revolucionarne garde, uključen u osiguranje opreme i potpore sirijskomu režimu pri suzbijanju prosvjeda u Siriji.

                              23.6.2011.

                              36.

                           Nizar (
                                 ) al-Asaad (
                                 ) (također poznat kao Nizar Asaad)

                              Bratić Bashara Al- Assada; prije toga bio je direktor društva „Nizar Oilfield Supplies”

                              Veoma blizak s istaknutim državnim dužnosnicima.
                              Financira Shabihu na području Latakije.

                              23.8.2011.

                              37.

                           General bojnik Rafiq (
                                 ) (također poznat kao Rafeeq) Shahadah (
                                 ) (također poznat kao Shahada, Shahade, Shahadeh, Chahada, Chahade, Chahadeh, Chahada)

                              Datum rođenja: 1956.;
                              mjesto rođenja: Jablah, pokrajina Latakija

                              Član sirijskih oružanih snaga s činom generala bojnika, na položaju nakon svibnja 2011. Bivši načelnik sektora 293 (unutarnji poslovi) sirijske vojne obavještajne službe (SMI) u Damasku. Izravno sudjelovao u represiji i nasilju nad civilnim stanovništvom u Damasku. Savjetnik predsjednika Bashara Al-Assada za strateška pitanja i vojno-obavještajnu djelatnost.

                              23.8.2011.

                              50.

                           Tarif (
                                 ) Akhras (
                                 ) (također poznat kao Al Akhras (
                                 ))

                              Datum rođenja: 2. lipnja 1951.;
                              mjesto rođenja: Homs, Sirija;
                              br. sirijske putovnice 0000092405

                              Istaknuti poslovni čovjek koji ostvaruje koristi od režima i daje potporu režimu. Utemeljitelj Akhras Group (roba, trgovanje, prerada i logistika) i bivši predsjednik gospodarske komore u Homsu. Bliske poslovne veze s obitelji predsjednika Al-Assada. Član odbora Federacije sirijskih gospodarskih komora. Osiguravao je logističku podršku režimu (autobusi i transporteri za tenkove).

                              2.9.2011.

                              53.

                           Adib (
                                 ) Mayaleh (
                                 ) (također poznat kao André Mayard)

                              Rođen: 15. svibnja 1955.;
                              mjesto rođenja: Bassir

                              Bivši guverner i predsjednik Upravnog vijeća Središnje banke Sirije.
                              Adib Mayaleh kontrolirao je sirijski bankarski sektor i upravljao ponudom novca u Siriji izdavanjem i povlačenjem novčanica te kontrolom vrijednosti tečaja valute sirijske funte. U okviru svoje funkcije u Središnjoj banci Sirije, Adib Mayaleh osigurao je gospodarsku i financijsku potporu sirijskom režimu.
                              Bivši ministar gospodarstva i vanjske trgovine, na dužnosti nakon svibnja 2011.

                              15.5.2012.

                              68.

                           Bassam (
                                 ) Sabbagh (
                                 ) (također poznat kao Al Sabbagh (
                                 )

                              Rođen 24. kolovoza 1959.
                              mjesto rođenja: Damask
                              adresa: Kasaa, Anwar al Attar Street, al Midani building, Damask.
                              sirijska putovnica br. 004326765 izdana 2. studenoga 2008., važi do studenoga 2014.

                              Pravni i financijski savjetnik i voditelj poslova Ramija Makhloufa i Khaldouna Makhloufa. S Bashar al-Assadom sudjeluje u financiranju projekta s nekretninama u Latakiji. Osigurava financijsku potporu režimu.

                              14.11.2011.

                              79.

                           General bojnik Talal (
                                 ) Makhluf (
                                 ) (također poznat kao Makhlouf)

                              Bivši zapovjednik 105. brigade republikanske garde. Sadašnji glavni zapovjednik republikanske garde. Član sirijskih oružanih snaga s činom generala bojnika, na položaju nakon svibnja 2011. Vojni dužnosnik sudjelovao u nasilju u Damasku.

                              1.12.2011.

                              80.

                           General bojnik Nazih (
                                 ) (također poznat kao Nazeeh) Hassun (
                                 ) (također poznat kao Hassoun)

                              Časnik s činom generala bojnika u sirijskim oružanim snagama, na položaju nakon svibnja 2011. Načelnik uprave za političku sigurnost sirijskih sigurnosnih službi, na položaju nakon svibnja 2011. Odgovoran za nasilnu represiju nad civilnim stanovništvom u Siriji.

                              1.12.2011.

                              109.

                           Imad (
                                 ) Mohammad (
                                 ) (također poznat kao Mohamed, Muhammad, Mohammed) Deeb (
                                 ) Khamis (
                                 ) (također poznat kao: Imad Mohammad Dib Khamees)

                              Datum rođenja: 1. kolovoza 1961.;
                              mjesto rođenja: blizu Damaska;

                              Predsjednik vlade i bivši ministar za električnu energiju. Kao ministar u vladi suodgovoran je za nasilnu represiju režima nad civilnim stanovništvom.

                              23.3.2012.

                              114.

                           Emad (
                                 ) Abdul-Ghani (
                                 ) Sabouni (
                                 ) (također poznat kao: Imad Abdul Ghani Al Sabuni)

                              Rođen: 1964.;
                              mjesto rođenja: Damask

                              Bivši ministar telekomunikacija i tehnologije, na položaju barem do travnja 2014. Kao bivši ministar u vladi suodgovoran je za nasilnu represiju režima nad civilnim stanovništvom. U srpnju 2016. imenovan načelnikom Agencije za planiranje i međunarodnu suradnju (državna agencija).

                              27.2.2012.

                              116.

                           Tayseer (
                                 ) Qala (
                                 ) Awwad (
                                 )

                              Rođen: 1943.;
                              mjesto rođenja: Damask

                              Bivši ministar pravosuđa. Povezan sa sirijskim režimom te nasilnim progonom civilnog stanovništva. Bivši načelnik vojnog suda. Član Visokog sudbenog vijeća.

                              23.9.2011.

                              132.

                           Brigadni general Abdul- Salam (
                                 ) Fajr (
                                 ) Mahmoud (
                                 )

                              Načelnik sektora obavještajne službe zračnih snaga u Bab Tumi (Damask). Odgovoran za mučenje protivnika u pritvoru.

                              24.7.2012.

                              147.

                           General Amer al-Achi (također poznat kao Amer Ibrahim al-Achi; također poznat kao Amis al Ashi; također poznat kao Ammar Aachi; također poznat kao Amer Ashi) (
                                 )

                              Načelnik obavještajnog sektora obavještajne agencije zračnih snaga (2012. – 2016.). U okviru svoje funkcije u obavještajnoj agenciji zračnih snaga, Amer al-Achi uključen je u represiju nad sirijskom oporbom.

                              24.7.2012.

                              153.

                           Waleed (
                                 ) (također poznat kaoWalid) Al Mo'allem (
                                 ) (također poznat kao Al Moallem, Muallem (
                                 ))

                              Potpredsjednik vlade, ministar za vanjske poslove i iseljenike. Kao ministar u vladi suodgovoran je za nasilan progon civilnog stanovništva koji provodi režim.

                              16.10.2012.

                              157.

                           Ing. Bassam (
                                 ) Hanna (
                                 )

                              Datum rođenja: 1954.;
                              mjesto rođenja: Alep (Sirija)

                              Bivši ministar za vodne resurse, na dužnosti nakon svibnja 2011. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              160.

                           Dr. Hazwan (
                                 ) Al Wez (
                                 ) (također Al Wazz)

                              Ministar obrazovanja. Kao ministar u vladi suodgovoran je za nasilan progon civilnog stanovništva koji provodi režim.

                              16.10.2012.

                              169.

                           Dr. Adnan (
                                 ) Abdo (
                                 ) (također poznat kao Abdou) Al Sikhny (
                                 ) (također poznat kao Al-Sikhni, Al-Sekhny, Al-Sekhni)

                              Datum rođenja: 1961.;
                              mjesto rođenja: Alep (Sirija)

                              Bivši ministar industrije. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              171.

                           Dr. Abdul-Salam (
                                 ) Al Nayef (
                                 )

                              Bivši ministar zdravstva, na dužnosti nakon svibnja 2011. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              175.

                           Najm-eddin (
                                 ) (također poznat kao Nejm-eddin, Nejm-eddeen, Najm-eddeen, Nejm-addin, Nejm-addeen, Najm-addeen, Najm-addin) Khreit (
                                 ) (također poznat kao Khrait)

                              Bivši državni ministar. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              176.

                           Abdullah (
                                 ) (također poznat kao Abdallah) Khaleel (
                                 ) (također poznat kao Khalil) Hussein (
                                 ) (također poznat kao Hussain)

                              Bivši državni ministar, na dužnosti nakon svibnja 2011. Kao bivši ministar u vladi suodgovoran je za nasilnu represiju režima nad civilnim stanovništvom.

                              16.10.2012.

                              189.

                           Dr. Malek (
                                 ) Ali (
                                 ) (također poznat kao Malik Ali)

                              Datum rođenja: 1956.;
                              mjesto rođenja: Tartous (Sirija)

                              Bivši ministar visokog obrazovanja, na dužnosti nakon svibnja 2011. Kao bivši ministar u vladi suodgovoran je za nasilnu represiju režima nad civilnim stanovništvom.

                              24.6.2014.

                              206.

                           General bojnik Muhamad (
                                 ) (također poznat kao Mohamed, Muhammad) Mahalla (
                                 ) (također poznat kao Mahla, Mualla, Maalla, Muhalla)

                              Rođen: 1960.;
                              mjesto rođenja: Jableh

                              Član sirijskih oružanih snaga s činom generala bojnika, na položaju nakon svibnja 2011. Načelnik sektora 293 (unutarnji poslovi) sirijske vojne obavještajne službe (SMI) od travnja 2015. Odgovoran za represiju i nasilje nad civilnim stanovništvom u Damasku / okolici Damaska. Bivši zamjenik načelnika za političku sigurnost (2012.), časnik sirijske republikanske garde i zamjenik direktora uprave za političku sigurnost. Načelnik vojne policije, član nacionalnog sigurnosnog ureda.

                              29.5.2015.

                              210.

                           Tahir (
                                 ) Hamid (
                                 ) Khalil (
                                 ) (također poznat kao Tahir Hamid Khali; Khalil Tahir Hamid)

                              Funkcija: general bojnik

                              Ima čin general bojnika i načelnik je sirijske raketno-topničke uprave sirijskih oružanih snaga, dužnost obnaša nakon svibnja 2011. Kao visokorangirani časnik u sirijskoj raketno-topničkoj upravi odgovoran je za nasilnu represiju nad civilnim stanovništvom, među ostalim i s obzirom na to da su brigade pod njegovim zapovjedništvom rasporedile projektile i kemijsko oružje u gusto naseljena civilna područja u Ghouti u 2013.

                              28.10.2016.

                              251.

                           Mohammad (
                                 ) Ziad (
                                 ) Ghriwati (
                                 ) (također poznat kao: Mohammad Ziad Ghraywati)

                              Mohammad Ziad Ghriwati inženjer je u sirijskom Centru za znanstvene studije i istraživanja. Umiješan je u širenje i isporuku kemijskog oružja. Mohammad Ziad Ghriwati sudjelovao je u izradi „bombi bačava” koje su upotrebljavane protiv civilnog stanovništva u Siriji.
                              Povezuje ga se sa sirijskim Centrom za znanstvene studije i istraživanja, koji je također uvršten na popis.

                              18.7.2017.

                              253.

                           Khaled (
                                 ) Sawan (
                                 )

                              Dr. Khaleda Sawan inženjer je i radi za sirijski Centar za znanstvene studije i istraživanja, koji je umiješan u širenje i isporuku kemijskog oružja. Umiješan je u izradu „bombi bačava” koje su upotrebljavane protiv civilnog stanovništva u Siriji.
                              Povezuje ga se sa sirijskim Centrom za znanstvene studije i istraživanja, koji je također uvršten na popis.

                              18.7.2017.

                              254.

                           Raymond (
                                 ) Rizq (
                                 ) (također poznat kao: Raymond Rizk)

                              Raymond Rizq inženjer je i radi za sirijski Centar za znanstvene studije i istraživanja, umiješan u širenje i isporuku kemijskog oružja. Umiješan je u izradu „bombi bačava” koje su upotrebljavane protiv civilnog stanovništva u Siriji.
                              Povezuje ga se sa sirijskim Centrom za znanstvene studije i istraživanja, koji je također uvršten na popis.

                              18.7.2017.

                              261.

                           Maher Sulaiman (također poznat kao:
                                 ; Mahir; Suleiman)

                              Mjesto rođenja: Lattakia, Sirija
                              liječnik; direktor Visokog učilišta za primijenjene znanosti i tehnologiju (Higher Institute for Applied Sciences and Technology)
                              adresa: Higher Institute for Applied Sciences and Technology (HIAST), P.O. Box 31983, Damask

                              Direktor Visokog učilišta za primijenjene znanosti i tehnologiju (HIAST) koje osigurava izobrazbu i pruža potporu u sklopu sirijskog sektora za širenje kemijskog oružja. Zbog svojeg vodećeg položaja na HIAST-u, koji je pridružen Centru za znanstvene studije i istraživanja (SSRC) i njegova podružnica, povezan je s HIAST-om i SSRC-om koji su uvršteni na popis.

                              19.3.2018.”

                  II.

                  U dijelu A. („Osobe”) brišu se sljedeći unosi:

                              21.

                              Dawud Rajiha

                              39.

                              Hassan Bin-Ali Al-Turkmani

                  III.

                  U dijelu A. („Osobe”) brojevi unosa za niže navedene osobe zamjenjuju se kako slijedi:

                              Ime osobe

                              Sadašnji broj unosa

                              Novi broj unosa

                              Houmam Jaza'iri

                              1.

                              264.

                              Mohamad Amer Mardini

                              2.

                              265.

                              Mohamad Ghazi Jalali

                              3.

                              266.

                              Kamal Cheikha

                              4.

                              15.

                              Hassan Nouri

                              5.

                              17.

                              Mohammad Walid Ghazal

                              6.

                              74.

                              Khalaf Souleymane

                              7.

                              118.

                              Nizar Wahbeh Yazaji

                              8.

                              178.

                              Hassan Safiyeh

                              9.

                              202.

                              Issam Khalil

                              10.

                              267.

                              Ghassan Ahmed

                              13.

                              268.

                              Abdelhamid Khamis

                              16.

                              269.

                  IV.

                  U dijelu B. („Subjekti”) unos br. 60 zamjenjuje se sljedećim:

                              Naziv

                              Identifikacijski podaci

                              Razlozi

                              Datum uvrštavanja na popis

                              „60.

                           Visoko učilište za primijenjene znanosti i tehnologiju (Higher Institute for Applied Sciences and Technology – HIAST) (

                                 )(također poznato kao Institut Supérieur des Sciences Appliquées et de Technologie (ISSAT))

                              P.O. Box 31983, Barzeh

                              Pridružen Sirijskim znanstvenim studijima i Istraživačkom centru (SSRC) i njihova podružnica, a koji su prethodno navedeni. Osigurava izobrazbu i pruža potporu SSRC-u te je stoga odgovoran za nasilnu represiju nad civilnim stanovništvom.

                              23.7.2014.”


title: Provedbena uredba Komisije (EU) 2018/775 оd 28. svibnja 2018. o utvrđivanju pravila za primjenu članka 26. stavka 3. Uredbe (EU) br. 1169/2011 Europskog parlamenta i Vijeća o informiranju potrošača o hrani u pogledu pravila o navođenja zemlje podrijetla ili mjesta podrijetla glavnog sastojka hrane (Tekst značajan za EGP. )

text:
               29.5.2018

               HR

               Službeni list Europske unije

               L 131/8

         PROVEDBENA UREDBA KOMISIJE (EU) 2018/775
   оd 28. svibnja 2018.
   o utvrđivanju pravila za primjenu članka 26. stavka 3. Uredbe (EU) br. 1169/2011 Europskog parlamenta i Vijeća o informiranju potrošača o hrani u pogledu pravila o navođenja zemlje podrijetla ili mjesta podrijetla glavnog sastojka hrane
   (Tekst značajan za EGP)
   EUROPSKA KOMISIJA,
   Uzimajući u obzir Ugovor o funkcioniranju Europske unije,
   Uzimajući u obzir Uredbu (EU) br. 1169/2011 Europskog parlamenta i Vijeća od 25. listopada 2011. o informiranju potrošača (1) o hrani, a posebno njezin članak 26. stavak 8.,
   Budući da:

               (1)

               Člankom 26. Uredbe (EU) br. 1169/2011 utvrđena su opća pravila i zahtjevi u pogledu navođenja zemlje podrijetla ili mjesta podrijetla hrane, koji se primjenjuju ne dovodeći u pitanje posebne odredbe Unije.

               (2)

               U skladu s člankom 26. stavkom 2. točkom (a) Uredbe (EU) br. 1169/2011, navođenje zemlje podrijetla ili mjesta podrijetla potrebno je ako bi izostavljanje tog podatka potrošača moglo dovesti u zabludu u pogledu stvarne zemlje podrijetla ili mjesta podrijetla hrane, a posebno ako bi informacije koje prate hranu ili čitava etiketa ukazivali na to da hrana potječe iz druge zemlje podrijetla ili mjesta podrijetla. Tim člankom nastoje se spriječiti zavaravajuće informacije o hrani koje ukazuju na određeno podrijetlo hrane koje nije pravo podrijetlo te hrane.

               (3)

               Člankom 26. stavkom 3. Uredbe (EU) br. 1169/2011, predviđeno je da, ako su zemlja podrijetla ili mjesto podrijetla hrane navedeni, a ne odgovaraju zemlji podrijetla ili mjestu podrijetla glavnog sastojka hrane, treba navesti i zemlju podrijetla ili mjesto podrijetla glavnog sastojka ili treba navesti da se zemlja podrijetla ili mjesto podrijetla glavnog sastojka razlikuju od zemlje podrijetla ili mjesta podrijetla hrane. Nadalje, navodi se da primjena tih zahtjeva podliježe donošenju provedbenog akta.

               (4)

               U članku 26. stavku 3. Uredbe (EU) br. 1169/2011 navode se slučajevi u kojima je navođenje zemlje ili mjesta podrijetla obvezno u skladu s člankom 26. stavkom 2. točkom (a) Uredbe ili dobrovoljno putem bilo kakve oznake kao što su izjave, pojmovi, slikovni prikazi ili simboli.

               (5)

               Dobrovoljne oznake kao što su izjave o zemljopisnoj lokaciji koje su uključene u naziv hrane ili su priložene nazivu hrane, mogu isto tako biti dio oznaka proizvoda zaštićene kao oznake zemljopisnog podrijetla ili kao žigovi u skladu s posebnim propisima EU-a.

               (6)

               Oznake zemlje podrijetla ili mjesta podrijetla hrane koje su dio oznaka proizvoda zaštićene kao oznake zemljopisnog podrijetla u skladu s uredbama Europskog parlamenta i Vijeća (EU) br. 1151/2012 (2), (EU) br. 1308/2013 (3), (EZ) br. 110/2008 (4) ili (EU) br. 251/2014 (5) ili zaštićene u skladu s međunarodnim sporazumima obuhvaćene su područjem primjene članka 26. stavka 3. Uredbe (EU) br. 1169/2011. S obzirom na to da za te oznake proizvoda postoji neodvojiva veza između značajki proizvoda i zemljopisnog podrijetla, da su uređene posebnim pravilima, uključujući pravila o označavanju, i uzimajući u obzir posebna svojstva tih imena kao prava intelektualnog vlasništva, potrebno je dodatno istražiti kako bi za ta imena trebalo označavati podrijetlo glavnog sastojka iz članka 26. stavka 3. Uredbe (EU) br. 1169/2011.

               (7)

               Oznake zemlje podrijetla ili mjesta podrijetla hrane koje su dio registriranih žigova obuhvaćene su područjem primjene članka 26. stavka 3. Uredbe (EU) br. 1169/2011. Žigovi se mogu sastojati od bilo kakvih znakova, posebno riječi, uključujući osobna imena, slika, slova, brojeva, boja, oblika proizvoda ili pakiranja proizvoda, ili zvukova, pod uvjetom da ti znakovi proizvodima ili uslugama određenog poduzeća daju razlikovni karakter. Svrha je žigova potrošačima omogućiti prepoznavanje određenog komercijalnog izvora ili komercijalnog podrijetla povezanog s posebnim proizvodima i/ili uslugama. Uzimajući u obzir posebna svojstva i svrhu žigova, primjereno je dodatno istražiti kako bi za žigove trebalo označavati podrijetlo glavnog sastojka iz članka 26. stavka 3. Uredbe (EU) br. 1169/2011 kada je to potrebno.

               (8)

               Uobičajena i generička imena uključujući zemljopisne pojmove koji doslovno navode podrijetlo, ali čije zajedničko razumijevanje nije oznaka podrijetla ili mjesta podrijetla hrane, ne bi trebali biti obuhvaćeni ovom Uredbom.

               (9)

               Za potrebe ove Uredbe, identifikacijske oznake priložene hrani u skladu s Uredbom (EZ) br. 853/2004 Europskog parlamenta i Vijeća (6) o utvrđivanju posebnih higijenskih pravila za hranu životinjskog podrijetla ne bi trebalo smatrati oznakom zemlje podrijetla ili mjesta podrijetla.

               (10)

               Kako bi se potrošačima omogućilo da donose informiranije odluke, ovom Uredbom potrebno je utvrditi posebna pravila koja bi se trebala primjenjivati ako su zemlja podrijetla ili mjesto podrijetla glavnog sastojka navedeni. Tim se pravilima osiguravaju da su takve informacije dostatno precizne i smislene.

               (11)

               Stoga je primjereno da se takvoj oznaci za glavni sastojak pridruži napomena o zemljopisnom području koja bi potrošaču trebala biti lako razumljiva. Trebalo bi zabraniti korištenje izmišljenih imena za regije ili druga zemljopisna područja kojima se ne pružaju smislene informacije ili koje bi kupca mogla dovesti u zabludu o točnom mjestu podrijetla glavnog sastojka.

               (12)

               Ako je glavni sastojak hrana koja podliježe posebnim odredbama Unije o oznaci zemlje podrijetla ili mjesta podrijetla, ove odredbe mogle bi se alternativno upotrebljavati za potrebe članka 26 stavka 3. točke (a) Uredbe (EU) br. 1169/2011.

               (13)

               Ako subjekti u poslovanju s hranom odluče naznačiti samo da su zemlja podrijetla ili mjesto podrijetla glavnog sastojka različiti od zemlje podrijetla ili mjesta podrijetla hrane, primjerice zbog toga što postoje mnogi ili različiti izvori nabave i posebni proizvodni procesi, primjereno je predvidjeti okvir koji u obzir uzima različite okolnosti prerade hrane. Odgovarajuća bi oznaka potrošaču trebala osigurati razumljive informacije.

               (14)

               Informacije pružene o glavnom sastojku u skladu s ovom Uredbom trebale bi dopuniti informacije koje su kupci primili o zemlji podrijetla ili mjestu podrijetla hrane te bi trebale biti lako vidljive i jasno čitljive i prema potrebi neizbrisive.

               (15)

               Za primjenu ove Uredbe potrebno je utvrditi primjereno prijelazno razdoblje, u skladu s člankom 47. Uredbe (EU) br. 1169/2011, prema kojemu bi se sve mjere o informiranju o hrani trebale primjenjivati od 1. travnja u svakoj kalendarskoj godini.

               (16)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Područje primjene
   1.   Ovom se Uredbom utvrđuju načini primjene članka 26. stavka 3. Uredbe (EU) br. 1169/2011 ako su zemlja podrijetla ili mjesto podrijetla hrane navedeni na bilo koji način kao što su izjave, slikovni prikazi, simboli ili pojmovi, koji se odnose na mjesta ili zemljopisna područja, osim zemljopisnih pojmova koji su dio uobičajenih i generičkih imena pri čemu se tim pojmovima doslovno navodi podrijetlo, ali čije zajedničko razumijevanje nije oznaka zemlje podrijetla ili mjesta podrijetla.
   2.   Ova Uredba ne primjenjuje se na oznake zemljopisnog podrijetla zaštićene Uredbom (EU) br. 1151/2012, Uredbom (EU) br. 1308/2013, Uredbom (EZ) br. 110/2008 ili Uredbom (EU) br. 251/2014 ili na one zaštićene u skladu s međunarodnim sporazumima, ni na registrirane žigove ako ti žigovi čine oznaku podrijetla, do donošenja posebnih pravila o primjeni članka 26. stavka 3. na takve oznake.
   Članak 2.
   Navođenje zemlje podrijetla ili mjesta podrijetla glavnog sastojka
   Zemlja podrijetla ili mjesto podrijetla glavnog sastojka koji nisu jednaki navedenoj zemlji podrijetla ili navedenom mjestu podrijetla hrane navode se kao:

               (a)

               u odnosu na jedno od sljedećih zemljopisnih područja:

                           i.

                           „EU”, „izvan-EU-a” ili „EU i izvan-EU-a”; ili

                           ii.

                           regija, ili bilo koje drugo zemljopisno područje unutar više država članica ili unutar trećih zemalja, ako su tako definirani međunarodnim javnim pravom ili ako ih uobičajeno obaviješteni prosječni potrošači dobro razumiju; ili

                           iii.

                           ribolovno područje FAO-a, ili more ili slatkovodna površina ako su tako definirani međunarodnim javnim pravom ili ako ih uobičajeno obaviješteni prosječni potrošači dobro razumiju; ili

                           iv.

                           država članica/države članice ili treća zemlje/treće zemlje; ili

                           v.

                           regija, ili bilo koje drugo zemljopisno područje unutar države članice ili unutar treće zemlje, koje uobičajeno obaviješteni prosječni potrošači dobro razumiju; ili

                           vi.

                           zemlja podrijetla ili mjesto podrijetla u skladu s posebnim odredbama Unije koje se primjenjuju na glavni sastojak/glavne sastojke kao takve;

               (b)

               ili sljedećom izjavom:
               „(ime glavnog sastojka) ne potječe/potječu iz (zemlja podrijetla ili mjesto podrijetla hrane)” ili svaka slična tvrdnja za koju je vjerojatno da ima isto značenje za potrošača.

         Članak 3.
   Prikazivanje informacija
   1.   Informacije dostavljene u skladu s člankom 2. napisane su slovima koja nisu manja od najmanje veličine slova koja se zahtijeva u skladu s člankom 13. stavkom 2. Uredbe (EU) br. 1169/2011.
   2.   Ne dovodeći u pitanje stavak 1., ako se zemlja podrijetla ili mjesto podrijetla hrane navode riječima, informacije dostavljene u skladu s člankom 2. nalaze se u istom vidnom polju kao i oznaka zemlje podrijetla ili mjesta podrijetla hrane i napisane su slovima čija visina x iznosi barem 75 % visine x oznake zemlje podrijetla ili mjesta podrijetla hrane.
   3.   Ne dovodeći u pitanje stavak 1., ako se zemlja podrijetla ili mjesto podrijetla hrane navode riječima, informacije dostavljene u skladu s člankom 2. nalaze se u istom vidnom polju kao i oznaka zemlje podrijetla ili mjesta podrijetla hrane.
   Članak 4.
   Stupanje na snagu, datum primjene i prijelazne mjere
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. travnja 2020.
   Hrana stavljena na tržište ili označena prije datuma primjene ove Uredbe smije se prodavati do iscrpljenja zaliha.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. svibnja 2018.

            Za Komisiju

            Predsjednik

         Jean-Claude JUNCKER

      (1)  Uredba (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani, izmjeni uredbi (EZ) br. 1924/2006 i (EZ) br. 1925/2006 Europskog parlamenta i Vijeća te o stavljanju izvan snage Direktive Komisije 87/250/EEZ, Direktive Vijeća 90/496/EEZ, Direktive Komisije 1999/10/EZ, Direktive 2000/13/EZ Europskog parlamenta i Vijeća, direktiva Komisije 2002/67/EZ i 2008/5/EZ i Uredbe Komisije (EZ) br. 608/2004 (SL L 304, 22.11.2011., str. 18.).

      (2)  Uredba (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (SL L 343, 14.12.2012., str. 1.).

      (3)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

      (4)  Uredba (EZ) br. 110/2008 Europskog parlamenta i Vijeća od 15. siječnja 2008. o definiciji, opisivanju, prezentiranju, označivanju i zaštiti zemljopisnih oznaka jakih alkoholnih pića i stavljanju izvan snage Uredbe Vijeća (EEZ) br. 1576/89 (SL L 39, 13.2.2008., str. 16.).

      (5)  Uredbu (EU) br. 251/2014 Europskog parlamenta i Vijeća od 26. veljače 2014. o definiciji, opisivanju, prezentiranju, označivanju i zaštiti oznaka zemljopisnog podrijetla aromatiziranih proizvoda od vina i stavljanju izvan snage Uredbe Vijeća (EEZ) br. 1601/91 (SL L 84, 20.3.2014., str. 14.).

      (6)  Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (SL L 139, 30.4.2004., str. 55.).